BRATISLAVA/PÚCHOV 19. marca (SITA) - Obvineniam z podpory a propagácie skupín smerujúcich k potlačeniu základných práv a slobôd čelia dvaja 17-roční mládenci - Dominik a Martin a 18-ročný Marek. Trojica na Trenčianskej ulici hajlovala a pokrikovali rozličné heslá. To im však nestačilo a napadli šestnásťročného chlapca, ktorý sa podľa informácií zástupkyne trenčianskej policajnej hovorkyne Kataríny Hlaváčovej svojím oblečením a výzorom hlási ku skupine punk. Mladík po útoku utrpel zranenia, z ktorých sa desať dní liečil. Obvinení mladíci sú stíhaní na slobode.